
	Komission teksti
	Tarkistus

	
	Liite

	
	Tuen soveltamisala

	
	1.	Unionin tukea myönnetään 3 artiklan 1 kohdan a alakohdassa tarkoitetun tavoitteen mukaisesti seuraaviin tarkoituksiin:

	
	a)	parhaiden käytäntöjen vaihto ja asiantuntijavaihto, myös asiantuntijoiden tilapäinen siirto, sekä eurooppalaisten verkostojen valmiuksien parantaminen Schengen-alueen, jolla ei suoriteta sisärajavalvontaa, arvioinnissa, edistämisessä, tukemisessa ja kehittämisessä edelleen;

	
	b)	tutkimukset ja muut asiaankuuluvat toimet, kuten toimet, joilla pyritään parantamaan tietämystä analyysien, seurannan ja arviointien avulla;

	
	c)	valmistelu-, seuranta-, hallinto- ja tekniset toimet, joilla esimerkiksi parannetaan Schengen-alueen hallintoa kehittämällä ja toteuttamalla asetuksessa (EU) N:o 1053/2013 vahvistettuja arviointimekanismeja Schengen-säännöstön ja soveltamisen varmistamiseksi, mukaan lukien paikalla tehtäviin käynteihin osallistuvien komission ja jäsenvaltioiden asiantuntijoiden virkamatkakulut;

	
	d)	Schengen-aluetta, jolla ei suoriteta sisärajavalvontaa, koskevat tiedotustoimet sidosryhmille ja kansalaisille, mukaan luettuna unionin poliittisia painopisteitä tällä alalla koskeva yhteisötiedotus;

	
	e)	tilastollisten välineiden, menetelmien ja indikaattoreiden kehittäminen syrjimättömyysperiaatetta noudattaen;

	
	f)	operatiivinen tuki Schengen-säännöstön soveltamisen varmistavien toimien toteuttamiseksi;

	
	2.	Unionin tukea myönnetään 3 artiklan 1 kohdan b alakohdassa tarkoitetun tavoitteen mukaisesti seuraaviin tarkoituksiin:

	
	a)	infrastruktuuri, rakennukset, järjestelmät ja palvelut, joita tarvitaan rajanylityspaikoilla ja rajanylityspaikkojen välistä rajavalvontaa varten;

	
	b)	tehokkaaseen ja turvattuun rajavalvontaan rajanylityspaikoilla ja rajavalvontaa varten tarvittavat toimintavälineet, myös liikennevälineiden ja tieto- ja viestintätekniset järjestelmät, Euroopan raja- ja merivartioviraston kehittämien standardien mukaisesti, jos tällaisia standardeja on olemassa;

	
	c)	koulutus Euroopan yhdennetyn rajaturvallisuuden alalla tai sen kehittämiseen osallistuminen ottaen huomioon operatiiviset tarpeet ja riskianalyysit, mukaan lukien 13 artiklan 7 kohdassa tarkoitetuissa suosituksissa yksilöidyt haasteet, ja perusoikeuksien täysi noudattaminen;

	
	d)	maahanmuuttoalan yhteyshenkilöiden yhteinen lähettäminen kolmansiin maihin Euroopan parlamentin ja neuvoston asetuksen (EU) 2019/1240 mukaisesti;

	
	e)	parhaiden käytäntöjen ja asiantuntemuksen vaihto, tutkimukset, pilottihankkeet ja muut asiaankuuluvat toimet, joiden tarkoituksena on toteuttaa tai kehittää Euroopan yhdennettyä rajaturvallisuutta, mukaan lukien eurooppalaisen raja- ja merivartioston kehittämistä koskevat toimenpiteet, kuten yhteisten valmiuksien kehittäminen, yhteiset hankinnat, yhteisten standardien vahvistaminen ja muut toimenpiteet, joilla virtaviivaistetaan jäsenvaltioiden ja Euroopan raja- ja merivartioviraston välistä yhteistyötä ja koordinointia, sekä toimenpiteet, jotka liittyvät haavoittuvassa asemassa olevien apua tarvitsevien henkilöiden sekä sellaisten henkilöiden, jotka tarvitsevat kansainvälistä suojelua tai haluavat hakea sitä, ohjaamiseen palveluihin;

	
	f)	ulkorajapolitiikan toteuttamiseen vaadittavat valmistelu-, seuranta-, hallinto- ja tekniset toimet, myös Schengen-alueen hallinnon vahvistamiseksi kehittämällä ja toteuttamalla asetuksella (EU) N:o 1053/2013 Schengenin säännöstön soveltamisen varmistamista varten ja asetuksella (EU 2016/399 perustettua arviointimekanismia, mukaan lukien paikalla tehtäviin käynteihin osallistuvien komission ja jäsenvaltioiden asiantuntijoiden virkamatkakulut sekä toimenpiteet Euroopan raja- ja merivartioviraston asetuksen (EU) 2019/1896 mukaisesti tekemien haavoittuvuusarviointien jälkeen esitettyjen suositusten toteuttamiseksi;

	
	g)	toimet, joilla parannetaan tieto- ja viestintäteknisiin järjestelmiin tallennettujen tietojen laatua ja parannetaan rekisteröidyn mahdollisuutta käyttää tiedonsaantioikeuttaan ja oikeuttaan tutustua omiin tietoihinsa ja oikaista ja poistaa ne sekä rajoittaa niiden käsittelyä;

	
	h)	tunnistaminen, sormenjälkien ottaminen, rekisteröinti, turvatarkastukset, kuulemiset, tietojen tarjoaminen, lääketieteellinen arviointi, haavoittuvuusarviointi ja tarvittaessa lääketieteellinen hoito sekä asianmukaisen menettelyn osoittaminen kolmansien maiden kansalaisille ulkorajoilla;

	
	i)	toimet riippumattomien seurantamekanismien perustamiseksi, ylläpitämiseksi ja kehittämiseksi asetuksen (EU) 2024/135, jäljempänä ’seulonta-asetus’, 10 artiklan mukaisesti;

	
	j)	toimet, joilla pyritään lisäämään sidosryhmien ja kansalaisten tietoisuutta ulkorajapolitiikasta, mukaan luettuna unionin poliittisia painopisteitä koskeva yhteisötiedotus;

	
	k)	tilastollisten välineiden, menetelmien ja indikaattoreiden kehittäminen syrjimättömyysperiaatetta noudattaen;

	
	l)	operatiivinen tuki Euroopan yhdennetyn rajaturvallisuuden täytäntöönpanoa varten.

	
	3.	Unionin tukea myönnetään 3 artiklan 1 kohdan c alakohdassa tarkoitetun tavoitteen mukaisesti seuraaviin tarkoituksiin:

	
	a)	viisumihakemusten käsittelyä ja konsuliyhteistyötä varten tarvittava infrastruktuuri ja rakennukset, myös turvatoimet, sekä muut toimet, joilla pyritään parantamaan viisuminhakijoille tarkoitettuja palveluja;

	
	b)	viisumihakemusten käsittelyä ja konsuliyhteistyötä varten tarvittavat toimintavälineet ja tieto- ja viestintätekniset järjestelmät;

	
	c)	konsulaattien henkilöstön ja muun henkilöstön kouluttaminen yhteisen viisumipolitiikan ja konsuliyhteistyön edistämiseksi;

	
	d)	parhaiden käytäntöjen vaihto ja asiantuntijavaihto, myös asiantuntijoiden tilapäinen siirto, sekä eurooppalaisten verkostojen valmiuksien parantaminen unionin toimintalinjojen ja tavoitteiden arvioinnissa, edistämisessä, tukemisessa ja kehittämisessä edelleen;

	
	e)	tutkimukset ja muut asiaankuuluvat toimet, kuten toimet, joilla pyritään parantamaan tietämystä analyysien, seurannan ja arviointien avulla;

	
	f)	viisumipolitiikkaa koskevat tiedotustoimet sidosryhmille ja kansalaisille, mukaan luettuna unionin poliittisia painopisteitä koskeva yhteisötiedotus;

	
	g)	tilastollisten välineiden, menetelmien ja indikaattoreiden kehittäminen syrjimättömyysperiaatetta noudattaen;

	
	h)	operatiivinen tuki yhteisen viisumipolitiikan täytäntöönpanoa varten;

	
	i)	tuki jäsenvaltioille viisumien myöntämisessä, mukaan lukien asetuksen (EY) N:o 810/2009 25 artiklassa tarkoitetut alueellisesti rajoitetut viisumit, jotka myönnetään humanitaarisista syistä tai kansallisen edun tai kansainvälisten velvoitteiden vuoksi.


Or. <Original>{EN}en</Original>
<TitreJust>Perustelu</TitreJust>
Tästä välineestä rahoitettavat toimet olisi määriteltävä avoimuuden ja lainsäätäjänä toimivan parlamentin edun mukaisesti. Jäsenvaltioiden ei pitäisi sallia rahoittaa toiminnaltaan epäselviä ”mustan laatikon” toimia.

